На основу члана 8. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе, (Службени лист Града Ниша'', број 52/18), Одељење за урбанизам, инспекцијске послове и ванпривредне делатности Општинске управе општине Дољевац, доноси

**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О ПРОМЕНИ СТАТУТА ОПШТИНЕ ДОЉЕВАЦ**

Спроводи се јавна расправа о нацрту Одлуке о промени Статута општине Дољевац. Јавна расправа о нацрту Одлуке о промени статута општине Дољевац, у трајању од 7 (седам) дана, спровешће се почев од 08.03.2021.године и трајаће закључно са 15.03.2021.године.

Јавна расправа о нацрту Одлуке о промени Статута општине Дољевац ће се спровести:

* Организовањем, отвореног састанка представника надлежних органа општине са заинтересованим грађанима и представницима удружења грађана и средстава јавног обавештавања дана 15.03.2021.године у сали Скупштине општине Дољевац са почетком у 11 часова,
* Истицањем на огласној табли у згради Општинске управе општине Дољевац,
* Објављивањем на сајту општине Дољевац [www.opstinadoljevac.rs](http://www.opstinadoljevac.rs),

Примедбе и предлози на нацрт Одлуке о промени Статута општине Дољевац, могу се у писаном облику доставити:

* Општинској управи општине Дољевац, Oдељењу за урбанизам, инспекцијске послове и ванпривредне делатности, ул. Николе Тесле бр. 121, 18410 Дољевац, са напоменом „За јавну расправу о нацтру Одлуке о промени Статута општине Дољевац“ најкасније до 15.03.2021.године до 10 часова.

Утврђује се програм јавне расправе:

* Уводна реч и представљање нацрта Одлуке о промени Статута општине Дољевац;
* Упознавање са правилима јавне расправе;
* Предлози и примедбе на нацрт Одлуке о промени Статута општине Дољевац;
* Завршна реч.

О току јавне расправе Одељење за урбанизам, инспекцијске послове и ванпривредне делатности ће сачинити извештај са предлозима и сугестијама изнетим на јавној расправи и исти доставити Комисији за утврђивање предлога Одлуке о промени Статута општине Дољевац.

Број:02-17/21

У Дољевцу: 08.03.2021.године

ОДЕЉЕЊЕ ЗА УРБАНИЗАМ,

ИНСПЕКЦИЈСКЕ ПОСЛОВЕ И ВАНПРИВРЕДНЕ ДЕЛАТНОСТИ